CELEX: 62018TN0257
Language: bg
Date: 2018-04-24 00:00:00
Title: Дело T-257/18: Жалба, подадена на 24 април 2018 г. — Iberpotash/Комисия

201806080241931502018/C 221/402572018TC22120180625BG01BGINFO_JUDICIAL20180424343521Дело T-257/18: Жалба, подадена на 24 април 2018 г. — Iberpotash/Комисия
 ---documentbreak--- C2212018BG3410120180424BG0040341352Жалба, подадена на 24 април 2018 г. — Iberpotash/Комисия
   (Дело T-257/18)2018/C 221/40Език на производството: английски
      Страни
   
   
      Жалбоподател: Iberpotash, SA (Suria, Испания) (представители: N. Niejahr и B. Hoorelbeke. lawyers)
   
      Ответник: Европейска комисия
   
      Искания на жалбоподателя
   
   Жалбоподателят иска от Общия съд:
   
            —
         
         
            да отмени Решение (ЕС) 2018/118 на Комисията от 31 август 2017 година относно Държавна помощ SA.35818 (2016/C) (ex 2015/NN) (ex 2012/CP), приведена в действие от Испания в полза на Iberpotash (нотифицирано под номер С(2017) 5877); (
                  1
               )
         
      
            —
         
         
            при условията на евентуалност:
            
                     —
                  
                  
                     да отмени обжалваното решение в частта, в която констатира, че мярка 1 съдържа държавна помощ и разпорежда на жалбоподателя да я възстанови с лихвите; и/или
                  
               
                     —
                  
                  
                     да отмени обжалваното решение в частта, в която определя размера на неправомерната, но съвместима помощ, получена от жалбоподателя и съдържаща се в мярка 4 на 390246130 EUR, а размера на неправомерната помощ, която жалбоподателят трябва да възстанови с лихвите, на 395810970 EUR;
                  
               
      
            —
         
         
            да осъди Комисията да понесе направените от нея съдебни разноски, както и разноските на жалбоподателя в настоящото производство.
         
      
      Основания и основни доводи
   
   В подкрепа на жалбата си жалбоподателят излага пет основания.
   
            1.
         
         
            Според първото основание Комисията нарушила член 107, параграф 1 ДФЕС, когато констатирала, че мярка 1 включва прехвърляне на държавни ресурси.
         
      
            2.
         
         
            Според второто основание Комисията нарушила член 107, параграф 1 ДФЕС, когато констатирала, че мярка 1 предоставя избирателно икономическо предимство на жалбоподателя. При условията на евентуалност се твърди, че Комисията не определила правилно размера на евентуалната неправомерна и несъвместима държавна помощ, която произтича от мярка 1, в нарушение на член 16, параграф 1 от Процедурния регламент. (
                  2
               )
         
      
            3.
         
         
            Според третото основание при условията на евентуалност се твърди, че като разпоредила възстановяването, Комисията нарушила член 16, параграф 1 от Процедурния регламент що се отнася до мярка 1, тъй като такова възстановяване не зачита оправданите правни очаквания на жалбоподателя и/или принципа на правната сигурност.
         
      
            4.
         
         
            С четвъртото основание се твърди, че Комисията нарушила член 107, параграф 1 ДФЕС, когато констатирала, че мярка 4 предоставя избирателно икономическо предимство на жалбоподателя.
         
      
            5.
         
         
            С петото основание при условията на евентуалност се твърди, че Комисията нарушила член 16, параграф 1 от Процедурния регламент, когато не определила правилно размера на евентуалната неправомерна и несъвместима държавна помощ, която произтича от мярка 4.
         
      (
         1
      )	ОВ L 28, 2018 г., стp. 25.
   (
         2
      )	Регламент (ЕС) 2015/1589 на Съвета от 13 юли 2015 година за установяване на подробни правила за прилагането на член 108 от Договора за функционирането на Европейския съюз (ОВ 2015 L 248, стр. 9)